นัดทานข้าวกับลูกค้าซึ่งเป็นคนชอบอาหารญี่ปุ่นมาก เค้าเดินทางไปทำธุรกิจที่ญี่ปุ่นก็บ่อย ก่อนเข้าร้านนี้เค้าบอกว่าถ้าจะกินอาหารญี่ปุ่นรสชาติดั้งเดิม แบบว่าเข้าไปบ้านของชาวญี่ปุ่นไม่ว่าบ้านไหนก็ทำแบบนี้ รสนี้.. พูดซะแบบนี้เลยต้องลองสักหน่อย

ร้านนี้อยู่ชั้นล่างเลยครับ ใกล้กับร้านกาแฟยี่ห้อดัง เข้าไปปุ๊บพนักงานก็ต้อนรับอย่างดี เลยจัดอาหารชุดไปสองชุด คือชุดปลาย่างปลาโอกิเมได  ซึ่งรสชาติอร่อยมาก เนื้อปลาออกมันๆและหอมกลิ่นที่ย่างจากเตาถ่าน อีกชุดคือชุดซุปกิมจิ ซึ่งก็อร่อยไม่แพ้ก้น ยังสั่งไก่ย่างหมักมาทานเล่นอีกจาน ต้องบอกว่าทุกอย่างเยี่ยมมาก อาหารก็ออกไว ตามคำบอกของพนักงานคือถ้าเกิน 15 นาทีจะไม่คิดเงิน.. เยี่ยมมาก